ഓര്മ്മയില് എന്നും വേറിട്ട് നില്ക്കുന്ന കാവുകാട്ട് ഹാള് ചങ്ങനാശേരി: എസ് ബി കോളേജില് ഒരിക്കലെങ്കിലും കയറിയിട്ടുള്ള ഓരോരുത്തരുടെയും മനസില് ഇടംപിടിച്ചതും പ്രത്യേകിച്ച് ഓരോ എസ് ബിക്കാരന്റെയും മനസില് നിറമുള്ള ഓര്മ്മകള് സമ്മാനിച്ചിട്ടുള്ള ഇടമാണ് കാവുകാട്ടു ഹാള്. എസ് ബി ലേക്ക് കാലെടുത്തുവയ്ക്കുന്ന ഓരോ നവാഗതനെയും ആദ്യം വിസ്മയിപ്പിക്കുന്നത് ഹാളാണ്. നവാഗതര്ക്ക് ആദ്യത്തെ ദിവസം പ്രിന്സിപ്പലിന്റെ വക ദീര്ഘമായ ഉപദേശങ്ങളും താക്കീതുകളും നല്കുന്നതും ഇവിടെയാണ്. റിഹേഴ്സല് ക്യാംപ്, സംവാദം, ഇരുമ്ബ് കസേരകളില് കയറി നിന്ന് നീട്ടിയുള്ളകൂകി വിളികള്, ക്ലിയോപാട്ര, റോമിയോയും ജൂലിയറ്റ് തുടങ്ങിയ നാടകങ്ങളുടെ അരങ്ങ്, സ്റ്റേജിന്റെ ഒത്ത നടുവിലുള്ള രഹസ്യ വാതില് ഇങ്ങനെ നീളുന്നു ഹാളിന്റെ ഓര്മ്മകള്. എസ് ബി ലേക്ക് കാലെടുത്തുവയ്ക്കുന്ന ഓരോ നവാഗതനെയും ആദ്യം വിസ്മയിപ്പിക്കുന്നത് ഈ ഹാള് തന്നെയായിരുന്നു. നവാഗതര്ക്ക് ആദ്യ ദിവസത്തെ പ്രിന്സിപ്പലിന്റെ ദീര്ഘമായ ഉപദേശങ്ങളും താക്കീതുകളും നല്കുന്ന ചടങ്ങ് ഹാളിലാണ് നടക്കുന്നത്. അസാമാന്യമായ ഈ ഹാളിന്റെ വലിപ്പമാണ് അത്ഭുതപ്പെടുത്തുന്നത്. 1971 ലാണ് ഹാളിന് തറക്കല്ലിട്ടത്. മാര് ആന്റണി പടിയറ അദ്ദേഹത്തിന്റെ വിദേശ നിര്മ്മിത കാര് വിറ്റ് ആ പണം ഹാളിന്റെ നിര്മ്മാണത്തിത് നല്കി. 1974 ല് ഉദ്ഘാടനം ചെയ്യുമ്ബോള് ഇതിനെ വെല്ലാന് ദക്ഷിണേന്ത്യയിലെ കോളേജുകളിലൊന്നും മറ്റൊരു ഓഡിറ്റോറിയം ഉണ്ടായിരുന്നില്ല. മുന്രാഷ്ട്രപതിമാര്, ചലച്ചിത്ര താരങ്ങള്, രാഷ്ട്രീയ നേതാക്കള്, കലാകാരന്മാര് എന്നിവരുടെ കാല്പാദംസ്പര്ശിച്ച ഇടമാണ്. കൂടാതെ, നിരവധി കലാകാരന്മാര്, ശാസ്ത്രഞ്ജര്, പ്രസംഗകര്, കലാരംഗത്ത് വിവിധ മേഖലകളില് പ്രാഗത്ഭ്യം നേടിയവരും ഇവിടെ ജനിച്ചിട്ടുണ്ട്. കമാനാകൃതിയില് നിരന്നിരിക്കുന്ന സദസ്സാണ് ഇവിടുത്തെ മറ്റൊരു പ്രത്യേകത. കേരളത്തില് ഏറ്റവും കൂടുതല് ഷേക്സ്പിയര് നാടങ്ങള് അരങ്ങിലെത്തിച്ചത് ഇവിടെയാണ്. മര്ച്ചന്റ് ഓഫ് വെനീസാണ് ആദ്യ ഷേക്സ്പിയര് നാടകം. കാളിദാസന്റെ അഭിജ്ഞാന ശാകുന്തളവും ഇവിടെ അരങ്ങേറിയിട്ടുണ്ട്. ചരിത്രമുഹൂര്ത്തങ്ങള്ക്ക് സാക്ഷിയായ കാവുകാട്ടുഹാള് അതിന്റെ അന്പതാം വാര്ഷികം ആഘോഷിക്കുമ്ബോള് അടിമുടി മാറുകയാണ്. തികച്ചും ആധുനിക രീതിയില് ശബ്ദ വെളിച്ച ക്രമീകരണങ്ങളും മികവാര്ന്ന ഇന്റീരിയര് രൂപകല്പനയുമാണ് വിഭാവനം ചെയ്തിരിക്കുന്നത്. പുതിയ ചമയങ്ങളിട്ട് തിരിച്ചു വരാന് സര്ഗ്ഗാത്മകതയുടെ പുതുവസന്തങ്ങള്ക്ക് അരങ്ങൊരുക്കാന് കാവുകാട്ട് ഹാള് ഒരുങ്ങിക്കഴിഞ്ഞു.